Չէ, չէ, մի շտապեք աթոռից ընկնել հոմերական ծիծաղից ցնցվելով։ Ընկեր Հրանտը ձեր հասկացած եւ իրենց «ավանդապահ» կուսակցության շատ սիրելի ու հարազատ տեռորը նկատի չունի։ Ընկեր Հրանտին մտահոգել է «մտքի տեռորը», որը մոլեգնում է Հայաստանում։ Իրենք, անշուշտ եւ անտարակույս, դեմ չեն նաեւ «մտքի տեռորին»։ Ի վերջո, կարճ հիշողությամբ չտառապողները հիանալի հիշում են, թե դաշնակցական մամուլն ինչպիսի անբարոյական տեռոր էր սանձազերծել Հայաստանի անկախության եւ պատերազմի տարիներին՝ ընդդեմ նորաստեղծ պետության առաջին քայլերն անող նորընտիր իշխանության։ Բայց հիմա այդ «մտքի տեռորն» իրենց թանկագին Ռոբերտի դեմ է ծավալվում, իսկ դա դիմանալու բան չէ։ Բա որ հանկարծ ընկեր Քոչարյանը «նյարդանա» ու ընկեր Հրանտենց է՞լ հիշեցնի բազմաթիվ «մոռացված» արյունոտ պատմություններ, որ միասին են «կերտել...»։